cyanic-selkie/wikianc huggingface dataset:
คุณครูจอมเวท เนกิมะ!
ความแตกต่างระหว่างหนังสือการ์ตูนกับการ์ตูนโทรทัศน์
บทสรุปของภาคอนิเมะแตกต่างกับเนื้อเรื่องที่ดำเนินอยู่ในมังงะมาก เนื้อเรื่องในช่วงทัศนศึกษาที่เกียวโตที่ผู้แต่งใช้เวลากว่าครึ่งปีเขียนนั้น ถูกย่อให้เหลือความยาวแค่สองตอนเท่านั้น ฉากวาบหวามและฉากโชว์ชุดชั้นในซึ่งมีอยู่เป็นจำนวนมากในมังงะถูกตัดออกเกือบหมด นอกจากนี้ ยังมีความแตกต่างเล็กๆ น้อยๆ อีกมากมาย อาทิ เนกิมาถึงญี่ปุ่นในเดือนเมษายน 2545 แทนที่จะเป็นเดือนตุลาคม 2545, ย้ายฉากยุทธการชิงจุมพิตซึ่งควรจะอยู่ที่โรงแรมที่พักระหว่างการทัศนศึกษาเกียวโตมาอยู่ที่คฤหาสถ์ร้างในโรงเรียน, ผมของ ฮาเซกาว่า จิซาเมะ ถูกเปลี่ยนจากสีแดงเป็นสีเขียว, มิสะ คากิซากิ จากสีน้ำตาลอ่อนเป็นสีม่วง, อาคาชิ ยูนะ จากสีดำเป็นสีน้ำตาล เป็นต้น
รายชื่อตอน
ชื่อตอนของ คุณครูจอมเวท เนกิมะ! ขึ้นต้นด้วย "ชั่วโมง" (時間) และนับจำนวนตอนโดยใช้เลขโรมัน ตัวชื่อตอนเองเป็นวลีในภาษาละติน
เพลงประกอบการ์ตูนโทรทัศน์
เพลงประกอบการ์ตูนโทรทัศน์เรื่อง คุณครูจอมเวท เนกิมะ! มีเพลงเปิดทั้งหมด 6 เวอร์ชัน เพลงปิดสองเพลง และเพลงประจำตัวละครที่จัดจำหน่ายในรูปแบบซีดี
โอวีเอและโอเอดี
ต่อมา SHAFT ก็ได้ จำหน่าย โอวีเอ "ฉบับฤดูร้อน (นัทสึ)" โดยจำหน่ายแถมมากับหนังสือการ์ตูน และ จำหน่ายเป็น ดีวีดี ในวันที่ 22 พฤศจิกายน พ.ศ. 2549 โดยเนื้อเรื่องเกี่ยวกับคำสาปด้ายสีแดง ที่ โนโดกะ ร่ายไว้โดยไม่ตั้งใจ ทำให้ โนโดกะ ต้องมาผูกด้ายสีแดงกับเนกิ
ในปี พ.ศ. 2551 ทีม SHAFT ยังได้มีการจัดทำอนิเมะภาค 3 เป็นรูปแบบ OAD ในชื่อ "Negima! ALA ALBA" ซึ่งใช้เนื้อหาในช่วงเริ่มตั้งกลุ่ม "คลับเนกิมะ" จนถึงไปเมืองเวทมนตร์ (คาบเรียนที่ 176 ถึง 183 ยกเว้นคาบเรียนที่ 181) มีอยู่ด้วยกัน 3 ตอน
จองชัย เที่ยงธรรม
จองชัย เที่ยงธรรม อดีตรัฐมนตรีช่วยว่าการกระทรวงแรงงานและสวัสดิการสังคม อดีตรัฐมนตรีช่วยว่าการกระทรวงคมนาคม อดีตรองเลขาธิการนายกรัฐมนตรี อดีตสมาชิกสภาผู้แทนราษฎรจังหวัดสุพรรณบุรี หลายสมัย อดีตสมาชิกวุฒิสภาจังหวัดสุพรรณบุรี และอดีตกรรมการบริหารพรรคชาติไทย จองชัย เที่ยงธรรม มีสโลแกนในการหาเสียงที่เป็นเอกลักษณ์คือ "คิดอะไรไม่ออก บอกจองชัย''"
ประวัติ
จองชัย เกิดเมื่อวันที่ 23 ตุลาคม พ.ศ. 2486 เป็นบุตรไพบูลย์ และเง็กกุ่ย เที่ยงธรรม เป็นชาวตำบลบ้านกล้วย อำเภอศรีประจันต์ จังหวัดสุพรรณบุรี ศิษย์เก่าโรงเรียนอำนวยศิลป์ พระนคร และสำเร็จการศึกษาระดับปริญญาตรี นิติศาสตร์บัณฑิต มหาวิทยาลัยธรรมศาสตร์ และเคยประกอบอาชีพเป็นทนายความก่อนเข้าสู่วงการเมือง
สมรสกับ มุกดา เที่ยงธรรม (นามสกุลเดิม ธรธรรม) ประธานผู้พิพากษาสมทบศาลเยาวชนฯ จังหวัดสุพรรณบุรี มีบุตรชายคนโตคือ เสมอกัน เที่ยงธรรม สมาชิกสภาผู้แทนราษฎรจังหวัดสุพรรณบุรี จำนรรจา เที่ยงธรรม และบารมี เที่ยงธรรม นายกเทศมนตรีเทศบาลตำบลบ้านกร่าง
จองชัย เป็น ส.ส. สุพรรณบุรีหลายสมัย เคยดำรงตำแหน่ง รัฐมนตรีช่วยว่าการกระทรวงแรงงานและสวัสดิการสังคม และรัฐมนตรีช่วยว่าการกระทรวงคมนาคม
จองชัย เที่ยงธรรม มีความสนิทสนมกับบรรหาร ศิลปอาชา นายกรัฐมนตรีคนที่ 21 จองชัย เที่ยงธรรม เป็นนักการเมืองในระดับแกนนำพรรคชาติไทย ต่อมาเมื่อพรรคชาติไทยถูกยุบและเขาถูกตัดสิทธิ์ทางการเมือง 5 ปี จึงเว้นวรรคทางการเมืองไประยะหนึ่ง จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เกิดกรณีพื้นที่เลือกตั้งทับซ้อนกันกับ ประภัตร โพธสุธน จองชัยจึงย้ายไปลงสมัคร ส.ส.ในนามพรรคภูมิใจไทย แต่ไม่ได้รับเลือกตั้ง ภายหลังจึงย้ายกลับมาสังกัดพรรคชาติไทยพัฒนาเช่นเดิม
เรย์ (สตาร์ วอร์ส)
เรย์ (Rey) ชื่อจริง เรย์ สกายวอล์คเกอร์ เป็นตัวละครในสตาร์ วอร์ส แสดงโดยเดซี ริดลีย์ ซึ่งเป็นตัวละครหลักของสตาร์ วอร์ส ไตรภาคต่อ ปรากฏตัวครั้งแรกในภาพยนตร์เรื่องสตาร์ วอร์ส: อุบัติการณ์แห่งพลัง เรย์มีอาชีพเก็บขยะขายบนดาวจัคคู ในวัยเด็กเธอถูกทอดทิ้งไว้บนดาวจัคคูเพียงคนเดียว ซึ่งผู้ที่นำเธอมาปล่อยบอกไว้ว่าจะกลับมารับเธอ เรย์ใช้ชีวิตอยู่ไปวัน ๆ จนกระทั่งเธอเจอกับบีบีเอท ก่อนที่ยานไทไฟเตอร์ของปฐมภาคี ที่ฟินน์ และโพ ดาเมรอน ใช้หลบหนีมาตกบนดาวจัคคู และฟินก็พบกับเธอโดยบังเอิญ ทั้งคู่ต้องหลบหนีการตามล่าของปฐมภาคีด้วยกันจนทำให้เกิดความสนิทสนมกันมากขึ้น ด้วยเหตุผลบางอย่างเรย์ค้นพบว่า เธอมีความสามารถในการใช้ "พลัง" เช่นเดียวกับเจได ทั้งๆที่ไม่เคยรับการฝึกโดยตรง ทำให้ไคโล เร็น เกิดกลัวว่าเธอจะกลายเป็นศัตรูที่ยากจะต่อกรด้วย เรย์ดั้นด้นเดินทางข้ามกาแลกซีไปหา ลุค สกายวอล์กเกอร์ เพื่อขอฝึกวิชาในศิลปะเจได ซึ่งในตอนแรกลุคไม่ยอมฝึกให้เธอเพราะหวาดกลัวความล้มเหลว แต่เมื่อเห็นความมุ่งมั่นของเธอ ลุคจึงยอมถ่ายทอดวิชาให้ แต่แล้วเรย์ก็สัมผัสได้ว่ายังมีความดีในตัวของไคโล เร็น โดยที่ลุคไม่เห็นด้วย จึงเกิดการโต้เถียงกัน สุดท้ายแล้วเธอจึงแยกตัวจากลุคมา เรย์ยังมีพลังความสามารถพิเศษที่แตกต่างจากเจไดคนอื่นๆ ด้วยการเชื่อมโยงแห่งพลังของเธอและไคโล  เร็น ทำให้ก่อเกิดพลังแห่งชีวิตรูปแบบใหม่ที่สามารถรักษาสรรพชีวิตได้ และนอกจากนั้นชาติกำเนิดที่แท้จริงของเธอคือหลานสาวของจักรพรรดิ ชีฟ พัลพาทีน และถือเป็นทายาทสืบทอดโดยตรง ตามประวัตินั้น จักรพรรดิพัลพาทีนมีบุตรชายคนหนึ่ง ที่ได้แต่งงานกับหญิงสาวคนหนึ่งจนตั้งครรภ์ และคลอดเรย์ออกมาในช่วงหลังยุทธการที่ดาวจัคคู บิดาของเรย์รู้ดีว่าจักรพรรดิพัลพาทีน ผู้ซึ่งเป็นบิดาของตนตั้งใจที่จะให้เรย์ ซึ่งเป็นผู้มีสัมผัสในพลัง มาเป็นผู้สืบทอดซิธลอร์ดแทนตน ตัวเขาไม่ต้องการดังนั้น จึงได้นำเรย์ไปซ่อนที่ดาวจัคคูและหลบหนีไป แต่จักรพรรรดิพัลพาทีนรู้ทันจึงได้ส่งโอชิ ซึ่งเป็นซิธมือสังหารไปตามล่าจนพบ และบีบเค้นให้เปิดเผยที่ซ่อนของเรย์ แต่บิดา-มารดาของเรย์ไม่ยอมบอก ทำให้โอชิทำการปลิดชีพทั้งคู่เสีย
เมื่อเรย์ปราบจักรพรรดิพัลพาทีนได้สำเร็จ เธอเดินทางไปยังดาวทาทูอีนที่เป็นดาวบ้านเกิดของลุค สกายวอล์คเกอร์ และได้ไปที่บ้านตระกูลลาร์ส(ที่ลุคเคยอาศัยอยู่ตั้งแต่ยังแบเบาะ) ซึ่งถูกทิ้งร้างมานานนับสามสิบกว่าปี ตั้งแต่  ลุคเดินทางออกจากดาวทาทูอีน เธอนำกระบี่แสงทั้งสองเล่มซึ่งเป็นลุคสกาย วอล์คเกอร์ และเลอา ออร์กานามาฝังดินใกล้กับบริเวณบ้าน  และได้อุทิศตนโดยรับนามสกุลใหม่ในฐานะ สกายวอล์คเกอร์
กลุ่มแห่งชาติ (สงครามกลางเมืองสเปน)
กลุ่มแห่งชาติ (bando nacional) หรือ กลุ่มก่อการกำเริบ (bando sublevado) เป็นฝ่ายสำคัญฝ่ายหนึ่งในสงครามกลางเมืองสเปนระหว่าง ค.ศ. 1936–1939 ประกอบด้วยกลุ่มการเมืองหลายกลุ่มที่สนับสนุนรัฐประหารสเปนในเดือนกรกฎาคม ค.ศ. 1936 (เพื่อต่อกรกับสาธารณรัฐสเปนที่ 2) ซึ่งรวมถึงกลุ่มฟาลังเฆ, พรรคเซดา และกลุ่มอัลฟอนซิสตาและกลุ่มการ์ลิสตา (กลุ่มผู้เรียกร้องสิทธิราชบัลลังก์ซึ่งเป็นคู่แข่งกันเอง) กลุ่มเหล่านี้ทั้งหมดได้รวมเข้ากับฟาลังเฆใน ค.ศ. 1937 นายพลฟรันซิสโก ฟรังโก หนึ่งในผู้นำหลัก (caudillo) ของรัฐประหาร ค.ศ. 1936 จะเป็นผู้นำฝ่ายนี้ตลอดสงคราม และต่อมาจะกลายเป็นผู้เผด็จการแห่งสเปนระหว่าง ค.ศ. 1939–1975
คำว่า "[กลุ่ม] แห่งชาติ" (nacional) ได้รับการบัญญัติโดยโยเซ็ฟ เกิบเบิลส์ เพื่อจะสร้างภาพว่าความช่วยเหลือของนาซีเยอรมนีแก่ทหารกลุ่มก่อการกำเริบนั้นมีความชอบธรรม หลังจากคณะผู้แทนลับจากสเปนซึ่งนำโดยร้อยเอก ฟรันซิสโก อาร์รันซ์ ได้เข้าพบเพื่อร้องขอทรัพยากรและยุทธภัณฑ์เมื่อวันที่ 24 กรกฎาคม ค.ศ. 1936 บรรดาผู้นำกลุ่มก่อการกำเริบซึ่งก่อนหน้านี้ได้รับการขนานนามว่าเป็น "นักรบครูเสด" โดยเอนริเก ปลา อี เดนิเอล มุขนายกแห่งซาลามังกา —และยังใช้คำว่า "ครูเสด" (Cruzada) เรียกการรณรงค์ของพวกเขา— เริ่มชอบคำนี้ขึ้นมาทันที
คำว่า "กลุ่มแห่งชาติ" —เช่นเดียวกับคำว่า "พวกแดง" (rojos) ที่ฝ่ายนี้ใช้เรียกกลุ่มนิยมสาธารณรัฐ— ถูกผู้แต่งบางคนพิจารณาว่าเป็นศัพท์ที่เชื่อมโยงกับโฆษณาชวนเชื่อของฝ่ายนี้ ตลอดช่วงสงครามกลางเมืองสเปน ผู้ที่ใช้ศัพท์ "กลุ่มแห่งชาติ" ส่วนใหญ่จะเป็นสมาชิกและผู้สนับสนุนกลุ่มก่อการกำเริบ ในขณะที่ฝ่ายตรงข้ามจะใช้คำว่า "พวกฟาสซิสต์" (fascistas) หรือ "พวกกลุ่มกบฏ" (facciosos) เมื่อเอ่ยถึงฝ่ายนี้
ตำบลน้ำตก (อำเภอนาน้อย)
น้ำตก เป็นตำบลหนึ่งในอำเภอนาน้อย จังหวัดน่าน ตั้งอยู่ทางทิศตะวันตกเฉียงเหนือของอำเภอนาน้อย
ประวัติ
เดิมตำบลน้ำตกเป็นหมู่ 10–12 ของตำบลนาน้อย ได้แยกการเป็นตำบลเมื่อ พ.ศ. 2524 และแยกการปกครองเป็น 5 หมู่บ้าน คือ หมู่ที่ 1–5 เมื่อ พ.ศ. 2526 และแยกเพิ่มอีก 2 หมู่ คือ หมู่ที่ 6 และ 7 เมื่อ พ.ศ. 2531 ที่ชื่อว่าตำบลน้ำตกเพราะเดิมเอกลักษณ์ปากทางเข้าตำบลมีน้ำตกที่ไหลตลอดปี ซึ่งเป็นจุดจอดรถประจำทาง แต่ปัจจุบันเนื่องจากมีการถางป่าทำไร่ข้าวโพด น้ำจึงแห้งไป
การปกครองท้องที่
แบ่งการปกครองออกเป็น 7 หมู่บ้าน ได้แก่
หลีชานเหลาหมู่
หลีชานเหลาหมู่ เป็นเซียนแห่งภูเขาหลีในศาสนาชาวบ้านจีน นางเป็นเซียนองค์หนึ่งที่ได้รับความนิยมในลัทธิเต๋า และได้รับความนิยมอย่างสูงในบางท้องที่ และมักนิยมบูชาร่วมกับนฺหวี่วา เทพีผู้อุปถัมภ์สรรพชีวิตและเป็นเทพมารดร
เทพปกรณัม
หลีชานเหลาหมู่เป็นเซียนผู้หญิง (女仙) ซึ่งได้รับความนิยมในศาสนาชาวบ้านจีนและลัทธิเต๋า
เทพปกรณัมของเกี่ยวข้องว่า หลีชานเหลาหมู่เป็นแม่ครูของแม่ทัพนารีทั้งหลาย รวมถึงนักพรตเต๋า เช่น หลี่ เฉวียน และวีรชนสตรีในตำนาน เช่น จงหลี ชุน, ฝาน หลีฮฺวา, ไป่ ซู่เจิน, จู้ อิงไถ, มู่ กุ้ยอิง, หลิว จินติ้ง เป็นศิษย์ของนาง
การนับถือร่วม
หลีชานเหลาหมู่ได้รับการยกย่องเทียบเท่านฺหวี่วา มีศาลเจ้าอุทิศถวายแด่นฺหวี่วาบนเขาหลีเช่นเดียวกัน
หลีชานเหลาหมู่ยังได้รับการนับถือร่วมกับซีหวังหมู่
ศาลเจ้า
ศาลเจ้า ณ ต้นกำเนิดของนาง คือ "ตำหนักหลีชานเหลาหมู่" ในซีอานของมณฑลชานซีเป็นศาสนสถานที่มีชื่อเสียงที่สุดในบรรดาศาสนสถานที่ยังหลงเหลืออยู่ ศาลเจ้านี้อยู่บ้านระหว่างเทือกซีซิว (Xixiu Ridge) ของภูเขาหลี เขตหลินตง ซีอาน
การแสร้งป่วย
การแสร้งป่วย (malingering) เป็นคำที่ใช้ในวงการแพทย์ สำหรับอาการของมนุษย์ที่ไม่ต้องการกระทำสิ่งใด ๆ เช่น ไม่ต้องการไปพบใครบางคน หรือ ไม่ไปสถานที่ใดที่หนึ่ง ซึ่งหากไม่มีข้ออ้างนั้น อาจจะต้องไปร่วมกิจกรรมที่ไม่อยากทำนั้นด้วย การแสร้งป่วยส่วนมากพบบ่อยในเด็ก ๆ ซึ่งเด็กหลาย ๆ คน ก็มีการปฏิเสธหรือกลัวโรงเรียน ทำให้ต้องมีการวางแผนตบตา โดยใช้วิธีการการแสร้งป่วยในการหลอกลวง
ภาษาไทยมีคำที่มีความหมายเดียวกับการแสร้งป่วยว่า ป่วยการเมือง ซึ่งไม่จำเป็นที่จะต้องเกี่ยวข้องกับการเมืองเสมอไป แต่เป็นการเอาความเข้าใจเกี่ยวกับการเมืองมาผสมผสาน เพื่อให้เข้าใจว่าอาการป่วยนั้น ไม่เป็นข้อเท็จจริง ซึ่งสะท้อนภาพลักษณ์ของการเมือง ในมุมมองของสาธารณชนคนไทยว่าเป็นเรื่องของการหลอกลวง หรือการแก้ตัว
คณะเศรษฐศาสตร์ มหาวิทยาลัยขอนแก่น
คณะเศรษฐศาสตร์ มหาวิทยาลัยขอนแก่น (Faculty of Economics, Khon Kaen University) เป็นหน่วยงานอิสระเทียบเท่าระดับคณะวิชา ภายในกำกับของมหาวิทยาลัยขอนแก่น กระทรวงศึกษาธิการ เป็นคณะวิชาที่จัดตั้งขึ้นเป็นอันดับที่ 18 ของมหาวิทยาลัยขอนแก่น ซึ่งเป็นคณะวิชาที่โอนย้ายมาจาก "คณะวิทยาการจัดการ" (ปัจจุบัน คือ คณะบริหารธุรกิจและการบัญชี)
ประวัติ
มหาวิทยาลัยขอนแก่นจึงได้มอบหมายให้สาขาวิชาเศรษฐศาสตร์ สังกัดคณะวิทยาการจัดการ ทำการศึกษาและความเป็นไปได้ในการจัดตั้งคณะเศรษฐศาสตร์ อันเนื่องมาจากสาขาวิชาเศรษฐศาสตร์ได้มีการจัดการเรียนการสอนทางด้านเศรษฐศาสตร์มาตั้งแต่ พ.ศ. 2536 ซึ่งมีความพร้อมที่สามารถยกฐานะเป็นคณะวิชาเพื่อสอดคล้องต่อความนโยบายและความต้องการในการผลิตองค์ความรู้วิชาการทางด้านเศรษฐศาสตร์ได้ หลังจากมหาวิทยาลัยขอนแก่นที่ได้ปรับเปลี่ยนสถานะเป็นมหาวิทยาลัยในกำกับของรัฐ มหาวิทยาลัยขอนแก่นจึงมีประกาศมหาวิทยาลัยขอนแก่น ฉบับที่ 1765/2558 ลงวันที่ 25 กรกฎาคม 2558 เรื่องการจัดตั้งส่วนงานของมหาวิทยาลัยขอนแก่น ที่กำหนดให้มีส่วนงานต่าง ๆ รวมทั้งคณะเศรษฐศาสตร์ด้วย และประกาศในราชกิจจานุเบกษา เล่มที่ 133 ตอนพิเศษ 91ง ฉบับที่ 9/2559 ลงวันที่ 20 เมษายน 2559 จึงทำให้คณะเศรษฐศาสตร์มีสถานะเป็นหน่วยงานอิสระเทียบเท่าคณะวิชา ภายในกำกับของมหาวิทยาลัยขอนแก่น และเปลี่ยนชื่อคณะวิทยาการจัดการเป็น "คณะบริหารธุรกิจและการบัญชี" เพื่อสอดคล้องต่อภารกิจการจัดการเรียนการสอนภายในอนาคตอีกด้วย
จากนั้นมหาวิทยาลัยขอนแก่นได้ออกประกาศมหาวิทยาลัยขอนแก่น ฉบับที่ 125/2559 ลงวันที่ 4 กุมภาพันธ์ 2559 เรื่องการดำเนินการบริหารจัดการคณะเศรษฐศาสตร์ ให้โอนย้ายหลักสูตร นักศึกษา บุคลากร และทรัพยากรดำเนินการที่สำคัญจากคณะบริหารธุรกิจและการบัญชี เพื่อดำเนินการจัดตั้งสำนักงานคณบดี โดยตั้งอยู่อาคาร 1 ชั้น 4 คณะบริหารธุรกิจและการบัญชี เป็นสำนักงานชั่วคราวเพื่อดำเนินงานในระยะแรก
ปัจจุบัน คณะเศรษฐศาสตร์ มหาวิทยาลัยขอนแก่น เปิดการเรียนการสอนทั้งในระดับปริญญาตรีและบัณฑิตศึกษาจำนวน 2 หลักสูตร ได้แก่ หลักสูตรเศรษฐศาสตรบัณฑิต (ศ.บ.) สาขาวิชาเศรษฐศาสตร์ และหลักสูตรเศรษฐศาสตรมหาบัณฑิต (ศ.ม.) สาขาวิชาเศรษฐศาสตร์ธุรกิจ
คณบดี
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
ตำบลบ้านเลือก
ประวัติ
หน่วยงานส่วนท้องถิ่นในท้องที่ตำบลบ้านเลือกคือเทศบาลตำบลบ้านเลือก เป็นเทศบาลขนาดกลาง แรกเริ่มก่อตั้งตามประกาศกระทรวงลงวันที่ 4 มีนาคม พ.ศ. 2514 โดยจัดตั้งท้องถิ่นตำบลบ้านเลือกทั้งตำบลขึ้นเป็น สุขาภิบาลบ้านเลือก โดยให้มีผลตั้งแต่วันที่ 20 เมษายน ปีเดียวกัน
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ พ.ศ. 2542 มีผลใช้บังคับเมื่อวันที่ 25 พฤษภาคม พ.ศ. 2542 สุขาภิบาลบ้านเลือกจึงเปลี่ยนแปลงฐานะเป็น เทศบาลตำบลบ้านเลือก นับตั้งแต่นั้นเป็นต้นมา ตามหลักการและเหตุผลการประกาศใช้พระราชบัญญัติฉบับนี้ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
ในปีเดียวกันก็มีกฎกระทรวง ฉบับที่ 437 (พ.ศ. 2542) ออกตามความในพระราชบัญญัติการผังเมือง พ.ศ. 2518 ให้ใช้บังคับผังเมืองรวมในท้องที่ตำบลสร้อยฟ้า ตำบลคลองตาคต ตำบลบ้านเลือก ตำบลโพธาราม ตำบลท่าชุมพล ตำบลบ้านฆ้อง ตำบลคลองข่อย และตำบลบ้านสิงห์ อำเภอโพธาราม จังหวัดราชบุรี เพื่อใช้เป็นแนวทางการพัฒนาและการดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะ และสิ่งแวดล้อม
ข้อมูลทั่วไป
ตำบลบ้านเลือกตั้งอยู่ในเขตอำเภอโพธาราม อยู่ใกล้กับสหกรณ์โคนมหนองโพในพระบรมราชูปถัมภ์ เกษตรกรส่วนใหญ่จึงประกอบอาชีพเลี้ยงโคนมและปลูกข้าวโพดฝักอ่อน ชุมชนส่วนใหญ่มีเชื้อสายลาวและมอญ มีโรงเรียนวัดหุบมะกลำที่มีเด็กที่มีการศึกษาสูง มีวัดอยู่มากมายหลายวัด เป็นที่ยึดเหนี่ยวจิตใจ เช่น วัดโบสถ์ วัดพระศรีอารย์ วัดบ้านเลือก วัดหนองรี วัดหุบมะกล่ำ พืชท้องถิ่นที่เป็นสัญลักษณ์ของวัดโบสถ์ คือ ข้าวโพดแปดแถว
เก้งหม้อ
เก้งหม้อ หรือ กวางเขาจุก หรือ เก้งดำ หรือ เก้งดง (Fea's muntjac, Tenasserim muntjac; ) เป็นสัตว์เลี้ยงลูกด้วยนมในอันดับสัตว์กีบคู่จำพวกกวาง มีลักษณะคล้ายเก้งธรรมดา (M. muntjac) แต่ต่างกันเก้งหม้อจะมีขนบริเวณลำตัวที่เข้มกว่า ใบหน้ามีสีน้ำตาลเข้ม บริเวณกระหม่อมและโคนขามีสีเหลืองสด ด้านล่างของลำตัวมีสีน้ำตาลอ่อน ขาทั้ง 4 ข้างมีสีดำ จึงเป็นที่มาของอีกชื่อสามัญที่เรียก ด้านหน้าด้านหลังมีสีขาวเห็นได้ชัดเจน หางสั้น หางด้านบนมีสีเข้ม แต่ด้านล่างมีสีขาว มีเขาเฉพาะตัวผู้ เขาของเก้งหม้อสั้นกว่าเก้งธรรมดา ผลัดเขาปีละ 1 ครั้ง มีความยาวลำตัวและหัว 88 เซนติเมตร ความยาวหาง 10 เซนติเมตร น้ำหนัก 22 กิโลกรัม
มีการกระจายพันธุ์ในภาคใต้ของพม่า, มาเลเซีย, ภาคตะวันตกและภาคใต้ของไทย
มาซาโตะ คูโด
มาซาโตะ คูโด (工藤 壮人 (Kudō Masato)) เป็นนักฟุตบอลชาวญี่ปุ่น
ทีมชาติ
วันที่ 23 กันยายน ค.ศ. 2010 คูโดถูกเรียกตัวติดทีมชาติชุดเล็ก เพื่อไปแข่งขันเอเชียนเกมส์ 2010 ที่นครกวางโจว ประเทศจีน ต่อมาในวันที่ 23 พฤษภาคม ค.ศ. 2013 คูโดถูกเรียกตัวติดทีมชาติชุดใหญ่ครั้งแรก ในนัดกระชับมิตรพบกับบัลแกเรีย
อาดรียาน เบราเวอร์
อาดรียาน เบราเวอร์ (Adriaen Brouwer; ค.ศ. 1605 - มกราคม ค.ศ. 1638) เป็นจิตรกรชาวดัตช์ของยุคทองของเนเธอร์แลนด์ของคริสต์ศตวรรษที่ 17 เบราเวอร์ผู้มีความเชี่ยวชาญทางการเขียนภาพชีวิตประจำวันทำงานส่วนใหญ่ในฟลานเดอส์และสาธารณรัฐดัตช์
ประวัติ
เมื่อยังอยู่ในวัยเด็ก เบราเวอร์ (อาจจะมีชื่อเดิมว่า "อาดรียาน เดอ เบราเวอร์") อาจจะย้ายจากเมืองแอนต์เวิร์ปไปยังเมืองฮาร์เลมเพื่อไปศึกษากับฟรันส์ ฮัลส์ พร้อมกับอาดรียาน ฟัน โอสตาเดอ นอกจากจะเขียนภาพแล้ว เบราเวอร์ก็ยังเล่นละครเวทีและเขียนโคลงกลอนอีกด้วย เบราเวอร์พักอยู่ในฮาร์เลมและอัมสเตอร์ดัมจนกระทั่งปี ค.ศ. 1631 ก่อนที่จะย้ายกลับไปยังแอนต์เวิร์ปในเนเธอร์แลนด์ของสเปน และไปขึ้นทะเบียนเป็นสมาชิกของสมาคมช่างนักบุญลูกาอยู่ที่นั่นระหว่างปี ค.ศ. 1631 จนถึงปี ค.ศ. 1632 และเป็นสมาชิกของหอวาทศาสตร์ (Chamber of rhetoric)
กล่าวกันว่าเบราเวอร์ใช้เวลาส่วนใหญ่ในโรงขายเหล้าเอล (alehouse) ในฟลานเดอส์และฮอลแลนด์ งานของเบราเวอร์มักจะเป็นงานละเอียดและมีขนาดเล็ก และมักจะเป็นเรื่องเกี่ยวกับความเสเพล (debauchery) ความเมา และความโง่เง่า เพื่อศึกษาอารมณ์ของมนุษย์ รวมทั้งการแสดงออกและการสนองตอบต่อความเจ็บปวด ความกลัว และประสาทสัมผัสทั้งห้า "The Bitter Tonic" เป็นตัวอย่างงานชิ้นหนึ่งที่เป็นภาพของการแสดงกิริยาดังว่า ซึ่งในภาพนี้คือ สัมผัสทางรส งานของเบราเวอร์เป็นที่นิยมกันจนถึงกับมีผู้ปลอมงานโดยใช้ชื่อเบราเวอร์ในขณะที่ยังมีชีวิตอยู่ แต่กระนั้นเบราเวอร์ก็ยังหาเงินไม่พอใช้และประสบปัญหาการเงินจนตลอดชีวิต
เบราเวอร์เสียชีวิตเมื่ออายุได้เพียง 32 ปีที่แอนต์เวิร์ป
แหล่งข้อมูลอื่น
1605 1638
ศาลาว่าการเมืองคีชีเนา
ศาลาว่าการเมืองคีชีเนา (Primăria Municipiului Chișinău) เป็นอาคารเก่าแก่และสำคัญ สร้างตามสถาปัตยกรรมกอธิกอิตาลี ตั้งอยู่ในตอนกลางของกรุงคีชีเนา ประเทศมอลโดวา อาคารเดิมสร้างขึ้นในปี 1901 และถูกทำลายเกือบสิ้นในสงครามโลกครั้งที่สอง แต่ได้รับการสร้างขึ้นใหม่หลังสงครามโดยถอดแบบจากแปลนที่ยังเหลือรอดและจากภาพถ่ายเก่าของอาคาร
กลุ่มนิยมสาธารณรัฐ (สงครามกลางเมืองสเปน)
กลุ่มนิยมสาธารณรัฐ (bando republicano) ซึ่งยังเป็นที่รู้จักกันในชื่อ กลุ่มจงรักภักดี (bando leal) และ กลุ่มรัฐบาล (bando gubernamental) เป็นฝ่ายในสงครามกลางเมืองสเปนระหว่าง ค.ศ. 1936–1939 ที่สนับสนุนรัฐบาลที่ได้รับการเลือกตั้งของสาธารณรัฐสเปนที่ 2 เพื่อต่อกรกับกลุ่มแห่งชาติหรือกลุ่มก่อการกำเริบของทหารฝ่ายขวาจัด ผู้ที่ใช้คำว่า "พวกนิยมสาธารณรัฐ" (republicanos) ส่วนใหญ่เป็นสมาชิกและผู้สนับสนุนของกลุ่มเอง ในขณะที่ฝ่ายตรงข้ามจะใช้คำว่า "พวกแดง" (rojos) ซึ่งแฝงความหมายเชิงดูหมิ่นในการเอ่ยถึงกลุ่มนิยมสาธารณรัฐ เนื่องมาจากฝ่ายนี้มีอุดมการณ์เอียงซ้ายซึ่งรวมถึงกลุ่มนิยมลัทธิคอมมิวนิสต์และอนาธิปไตย และได้รับการสนับสนุนจากสหภาพโซเวียต
ชัยภูมิ ป่าแส
ชัยภูมิ ป่าแส เป็นนักกิจกรรมเยาวชนสิทธิมนุษยชนชาวลาหู่จากประเทศไทย เพื่อส่งเสริมสิทธิความชอบธรรมของชนกลุ่มน้อยภายในสังคม เขาถูกสังหารที่ด่านตรวจบ้านรินหลวงในอำเภอเชียงดาว จังหวัดเชียงใหม่ โดยเจ้าหน้าที่ทหารของกองทัพบกในวันที่ 17 มีนาคม พ.ศ. 2560 กองทัพบกแถลงว่าเพื่อเป็นการสกัดชัยภูมิเนื่องจากขนส่งยาเสพติด โดยเจ้าหน้าที่ยังอ้างว่าเขาพยายามโยนระเบิดมาเพื่อประทุษร้ายต่อเจ้าหน้าที่ และหลบหนีการจับกุม เป็นเหตุทำให้เจ้าหน้าที่ทหารสังหารเขาโดยอ้างว่าเพื่อความปลอดภัย แม้ว่าพยานในเหตุการณ์ได้บอกว่าเขาไม่มีอาวุธและยังถูกเจ้าหน้าที่ประทุษร้ายก่อนถูกสังหาร การสังหารเขาก่อให้เกิดเป็นเสียงวิพากษ์วิจารณ์อย่างวงกว้างภายในประเทศ มีการเรียกร้องจากฮิวแมนไรตส์วอตช์ให้กระทำกระบวนการสืบสวนคดีเป็นไปอย่างโปร่งใส แม้ว่ากองทัพบกกล่าวว่ามีพยานหลักฐานจากวีดิทัศน์ของกล้องโทรทัศน์วงจรปิดในที่เกิดเหตุ แต่ไม่มีการเปิดเผยวีดิทัศน์มาเผยแพร่อย่างเป็นสาธารณะ
เมื่อวันที่ 26 มกราคม พ.ศ. 2565 ศาลอุทธรณ์ได้พิพากษายกฟ้องเพื่อยืนตามตามศาลชั้นต้นในคดีระหว่างนาปอย ป่าแส มารดาของชัยภูมิ กับกองทัพบก โดยพิเคราะห์ว่า "การกระทำของเจ้าหน้าที่ไม่เป็นการละเมิด" เนื่องจากชัยภูมิขัดขวางการปฏิบัติงานและพยายามประทุษร้ายต่อเจ้าหน้าที่ตรวจค้น อังคณา นีละไพจิตร ให้ความเห็นไม่เห็นด้วยในประเด็นเรื่องดีเอ็นเอที่ระเบิดที่ไม่มีการนำขึ้นพิจารณา โดยศาลรับฟังเพียงคำให้การของพยานบุคคล
ริก ไรออร์แดน
ริชาร์ด รัสเซิล "ริก" ไรออร์แดน (เกิดเมื่อวันที่ 5 มิถุนายน พ.ศ. 2507) เป็นนักเขียนชาว อเมริกันซึ่งเป็นที่รู้จักกันดีจากการเขียนนวนิยายชุดเพอร์ซีย์ แจ็กสัน เขาได้ร่วมวางโครงเรื่องนวนิยายชุดปริศนาสมบัติอัจฉริยะ และเป็นผู้เขียนหนังสือผจญค่ายกลกระดูก ซึ่งเป็นหนังสือเล่มแรกในชุด ในปีพ.ศ. 2555 ริกได้แต่งนวนิยายเกี่ยวกับเทพเจ้าอียิปต์โบราณ ในชื่อชุดThe Kane Chronicles และในปีพ.ศ. 2557 เขาได้แต่งนวนิยายชุดThe Heroes of Olympus ซึ่งเป็นภาคต่อของนวนิยายชุดเพอร์ซีย์ แจ็กสัน ซึ่งมีเนื้อเรื่องเกี่ยวกับเทพปกรณัมโรมันและกรีก
ออลโมสต์อิสเนเวอร์อินัฟ
"ออลโมสต์อิสเนเวอร์อินัฟ" (Almost Is Never Enough) เป็นเพลงของนักร้องชาวอเมริกัน อะรีอานา กรานเด ร่วมกับนักร้องชาวอังกฤษ นาธาน ไซกส์ แนวป็อปและโซล เพลงเขียนโดยกรานเด, ฮาโมนี ซามูเอลส์, คาร์เมน รีส, อัล เชอร์ร็อด แลมเบิร์ต, โอลานียี-อะคินเปรู และโปรดิวเซอร์เพลง โมเซส ซามูเอลส์ เพลงออกจำหน่ายในวันที่ 19 สิงหาคม ค.ศ. 2013 ภายใต้สังกัดรีพับลิกและไอแลนด์ เป็นซิงเกิลวิทยุซิงเกิลแรกของกรานเด จากอัลบั้มซาวน์แทร็กเพลงประกอบภาพยนตร์ เดอะมอร์ทัลอินสตรูเมนต์: ซิตีออฟโบนส์ และ ยัวส์ทรูลี (2013)
วิภาวี ดีคาบาเลส
จ่าอากาศโทหญิง วิภาวี ดีคาบาเลส (ชื่อเล่น: เพ็ชร์ 31 กรกฎาคม พ.ศ. 2534 – ) เป็นนักกีฬาจักรยานทีมชาติไทย ผู้ได้รับรางวัลเหรียญทอง จากการแข่งจักรยานในซีเกมส์ 2013 ประเภทดาวน์ฮิลล์หญิง ที่จัดขึ้น ณ กรุงเนปยีดอ ประเทศพม่า
ประวัติ
วันที่ 11 มิถุนายน พ.ศ. 2554 ในการแข่งขันจักรยานเสือภูเขาชิงแชมป์เอเชีย ครั้งที่ 17 ที่เมืองซูโจว ประเทศจีน วิภาวีได้รับเหรียญทองจากการแข่งประเภทดาวน์ฮิลล์ ทั่วไปหญิง
วันที่ 11 พฤษภาคม พ.ศ. 2556 ในการแข่งจักรยานเสือภูขาชิงแชมป์เอเชีย ประจำปี 2556 ที่เมืองเฉิงตู ประเทศจีน วิภาวีได้รับเหรียญเงินจากการแข่งประเภทดาวน์ฮิลล์หญิง และในวันที่ 14 ธันวาคม ของปีเดียวกันนี้ ในการแข่งขันจักรยานในซีเกมส์ 2013 ที่จัดขึ้น ณ ประเทศพม่า วิภาวีได้รับเหรียญทองจากการแข่งประเภทดาวน์ฮิลล์หญิง   โดยทำเวลาได้ 2 นาที 37.707 วินาที นับเป็นความสำเร็จ หลังจากการฝึกซ้อมอย่างหนักร่วม 5 เดือน
วิภาวี สามารถคว้ารางวัลชนะเลิศการแข่งขันจักรยานชิงแชมป์ประเทศไทย ประเภทเสือภูเขาดาวน์ฮิลล์ ได้ถึง 10 สมัยติดต่อกัน
ชีวิตส่วนตัว
วิภาวี ดีคาบาเลส มีบิดาชื่อ แซวัน ดีคาบาเลส ส่วนมารดาชื่อ เมตตา (คมยส) ดีคาบาเลส นอกจากนี้ วิภาวียังเป็นลูกพี่ลูกน้องกับอรเณศ ดีคาบาเลส ซึ่งเป็นนักแสดงหญิงนางเอกภาพยนตร์คู่กรรม
มะพูด
มะพูด เป็นไม้ท้องถิ่นในอินโดนีเซียและหมู่เกาะอันดามัน ภาษาอินโดนีเซียเรียกมุนดู ภาษาเขมรเรียกประโฮด ภาคอีสานเรียกมะหูด เป็นไม้ยืนต้นเกิดในป่าดงดิบแล้งและป่าโปร่ง ต้นมีรอยบาดแผลมีน้ำยางสีขาวไหลออกมาแล้วเปลี่ยนเป็นสีเหลือง ใบหนาเป็นมัน ดอกสีเหลืองอมเขียว ผลดิบสีเขียว  ผลแก่สีเหลือง เนื้อสีเหลือง รสอมเปรี้ยวอมหวาน
ผลมะพูดกินเป็นผลไม้มีรสเปรี้ยว หรือใช้ทำน้ำผลไม้ ทำแยม ทางยา ใช้น้ำคั้นจากผลแก้เลือดออกตามไรฟัน ขับเสมหะ รากต้มน้ำดื่มแก้ไข้ ถอนพิษ เปลือกนำไปต้ม กรองเอาแต่น้ำ ใช้ล้างแผล ในชวาและสิงคโปร์ใช้เมล็ดตำละเอียดรักษาอาการบวม ใช้ย้อมสีเสื่อ
ฟเตหปุระสีกรี
ฟเตหปุระสีกรี (Fatehpur Sikri; फ़तेहपुर सीकरी; فتحپور سیکری) เป็นเมืองตั้งอยู่ในเขตอำเภออัคระ รัฐอุตตรประเทศ ประเทศอินเดีย ก่อตั้งในปี ค.ศ. 1569 โดยสมเด็จพระจักรพรรดิอักบัร และยังใช้เป็นเมืองหลวงของจักรวรรดิโมกุลระหว่างปี ค.ศ. 1571–1585 ภายหลังจากชัยชนะจากสงครามกับชาวเมืองจิตเตารครห์ (Chitaurgarh) และรณถัมโภระ (Ranthambore) พระองค์จึงทรงตัดสินพระทัยย้ายเมืองหลวงจากอัคระมายังที่แห่งใหม่บริเวณนี้ ซึ่งอยู่ห่างจากที่ตั้งของสะพานสิครีเป็นระยะทาง 23 mi เพื่อเป็นเกียรติแก่นักบุญลัทธิศูฟี พระนามว่า "ซาลิม คิชติ" (Salim Chishti) โดยได้ใช้เวลาออกแบบผังเมืองและสร้างถึง 15 ปี ซึ่งรวมถึงกำแพงเมืองรอบด้าน พระราชวัง ตำหนัก ฮาเร็ม ศาล มัสยิด และอาคารสาธารณูปโภคต่าง ๆ ทรงตั้งชื่อเมืองว่า "ฟะเตฮาบาด" (Fatehabad) มาจากคำภาษาอาหรับว่า "ฟัตห์" แปลว่า "ชัยชนะ" และต่อมากลายเป็น "ฟเตหปุระสีกรี" (Fatehpur Sikri) ฟเตหปุระสีกรี นั้นถือเป็นหนึ่งในสิ่งปลูกสร้างในสถาปัตยกรรมโมกุลที่อยู่ในสภาพสมบูรณ์ที่สุดในประเทศอินเดีย
จากการสันนิษฐานของนักประวัติศาสตร์ จักรพรรดิอักบัรได้มีส่วนร่วมในการออกแบบและก่อสร้างสถานที่แห่งนี้อย่างมาก โดยตั้งใจที่จะชุบชีวิตอันหรูหราของราชสำนักเปอร์เซียโบราณ โดยการวางแผนนั้นรับรูปแบบตามราชสำนักเปอร์เซีย แต่มีการปรับโดยใส่รายละเอียดแบบอินเดีย การก่อสร้างนั้นใช้หินทรายสีแดงที่มีแหล่งอยู่ใกล้เคียงกับฟเตหปุระสีกรี ดังนั้นสิ่งก่อสร้างหลัก ๆ นั้นจะมีสีแดง บริเวณหมู่ราชมนเทียรประกอบด้วยตำหนักหลายหลังเรียงต่อกันอย่างเรียบร้อยและสมมาตรบนฐานเดียวกัน เป็นลักษณะพิเศษที่นำมาจากการก่อสร้างแบบอาหรับ และเอเชียกลาง โดยองค์รวมแล้ว ถือได้ว่าพระองค์นั้นทรงพระปรีชาสามารถยิ่งในการผสมผสานสถาปัตยกรรมต่าง ๆ เพื่อเป็นสถาปัตยกรรมในแบบของพระองค์เอง
นครฟเตหปุระสีกรีนั้นถูกทิ้งร้างในปี ค.ศ. 1585 ภายหลังจากการเสร็จสิ้นเพียงไม่กี่ปีเนื่องจากการขาดแคลนแหล่งน้ำ และที่ตั้งของเมืองซึ่งอยู่ใกล้กับอาณาเขตของอาณาจักรราชปุตนะทางทิศตะวันตกเฉียงเหนือ ซึ่งได้เกิดเหตุการณ์ไม่สงบบ่อยมากขึ้นเรื่อย ๆ ดังนั้นจักรพรรดิอักบัรจึงมีพระราชดำริให้ย้ายเมืองหลวงไปยังลาฮอร์แทน ก่อนจะย้ายกลับไปยังอัคระในปี ค.ศ. 1598 ที่ซึ่งพระองค์เริ่มปกครองสมัยแรก ๆ ที่พระองค์มีความสนใจต่อดินแดนแถบเดกกันขึ้น พระองค์มิได้ย้ายกลับมาประทับที่นครแห่งนี้อีกเลย ยกเว้นเพียงช่วงสั้น ๆ ในปี ค.ศ. 1601 เท่านั้น
ลักษณะทางสถาปัตยกรรม
ฟเตหปุระสีกรีนั้นตั้งอยู่บนบริเวณสันเขา ที่มีขนาดความยาว 3 km และกว้าง 1 km อาคารภายในนั้นถูกล้อมรอบด้วยกำแพงเมืองยาว 6 km ครอบคลุมทั้งสามด้าน อีกด้านหนึ่งเป็นทะเลสาบธรรมชาติ (ในสมัยนั้น) สถาปนิกหลักได้แก่ ตูฮีร์ ดาส (Tuhir Das) โดยออกแบบอย่างอินเดียซึ่งผสมผสานงานศิลปะแบบเบงกอลและคุชราต และยังพบองค์ประกอบสำคัญของสถาปัตยกรรมฮินดูและเชนผนวกเข้ากับองค์ประกอบแบบศิลปะอิสลามอย่างกลมกลืน วัตถุดิบหลักที่ใช้สร้างได้แก่หินทรายสีแดง ที่ขุดได้ในบริเวณใกล้เคียง จึงเรียกกันว่า "หินทรายสีกรี" ตัวกำแพงเมืองนั้นประกอบด้วยประตูหลักทั้งหมด 9 แห่ง ได้แก่ ประตูเดลี ประตูลาล ประตูอัคระ ประตูบีร์บาล ประตูชันดันปาล ประตูกวาลิออร์ ประตูเทห์รา ประตูคอร์ และประตูอัชเมียร์
บุลันด์ ดรวาซา
บุลันด์ ดรวาซา ประตูชัยตั้งอยู่บริเวณกำแพงฝั่งทิศใต้ของมัสยิดจามาภายในบริเวณของฟเตหปุระสีกรี โดยมีขนาดใหญ่โตถึง 54 เมตรจากบริเวณด้านนอกและค่อย ๆ ลดหลั่นลงมาจนเหลือขนาดเพียงเท่ามนุษย์ปกติบริเวณด้านใน บริเวณประตูแห่งนี้ถูกต่อเติมขึ้นภายหลังถัดจากมัสยิดประมาณ 5 ปี ประมาณช่วงปี ค.ศ. 1576-1577 เพื่อใช้เป็น "ประตูชัย" สำหรับชัยชนะของสมเด็จพระจักรพรรดิอักบัรต่ออาณาจักรคุชราต บริเวณส่วนคานโค้งด้านในจะพบจารึกว่า "อีซา (พระเยซู) บุตรแห่งมารีกล่าวไว้ว่า: โลกนี้เหมือนดั่งสะพานซึ่งไว้ใช้ผ่านทางเท่านั้น แต่ไม่สามารถสร้างบ้านบนนี้ได้ เขาซึ่งหวังเพียงแค่ชั่วโมงหนึ่งอาจจะหมายถึงความหวังชั่วนิจนิรันดร ถ้าโลกนี้สามารถทนได้แค่เพียงหนึ่งชั่วโมง ให้ใช้เวลานี่เพื่อสวดมนต์วิงวอนสำหรับอนาคตที่ยังมองไม่เห็น" บริเวณซุ้มประตูทางเข้าประกอบด้วยช่องโค้งจำนวนสามแห่ง โดยช่องกลางนั้นมีขนาดใหญ่ที่สุด นิยมเรียกกันว่า "ประตูเกือกม้า" เนื่องจากเป็นธรรมเนียมปฏิบัติที่มักจะตอกเกือกม้าติดลงบนบานประตูขนาดใหญ่เพื่อเป็นการนำโชค
มัสยิดจามา
มัสยิดจามา คือมัสยิดซึ่งสันนิษฐานจากหลักฐานว่าเป็นสิ่งก่อสร้างแรก ๆ ที่สร้างขึ้นในฟเตหปุระสีกรี เนื่องจากหลักจารึกได้ระบุว่าสร้างเสร็จราวปี ค.ศ. 1571-1572 ส่วนบริเวณประตูที่นำไปสู่สวนด้านหน้านั้น ได้แก่บูลันด์ ดาร์วาซาสร้างเสร็จราว ๆ 5 ปีต่อมา การก่อสร้างนั้นอิงตามหลักของมัสยิดแบบอินเดีย ซึ่งมีโถงอิวันตั้งอยู่ตรงกลางลาน พร้อมทั้งฉัตรี (บุษบกแบบอินเดีย) ที่เรียงรายกันเป็นแถวเหนือบริเวณกำแพงอาคาร ในมัสยิดประกอบด้วยมิหร็อบ (สถาปัตยกรรมที่เป็นเครื่องหมายระบุทิศทางสู่ศูนย์รวมศรัทธาของมุสลิม)จำนวนสามแห่งโดยห่างกันจำนวน 7 ช่วงโค้ง มิหร็อบหลักตรงกลางนั้นมีโดมครอบอยู่ โดยตกแต่งด้วยงานอินเลย์หินอ่อนขาวประดับอย่างวิจิตรในรูปทรงเรขาคณิต
สุสานนักบุญซาลิม คิชติ
สุสานนักบุญซาลิม คิชติ เป็นอาคารสร้างด้วยหินอ่อนสีขาวครอบบริเวณสุสานของนักบุญซาลิม คิชติ (ค.ศ. 1478-1572) ตั้งอยู่ภายในลานกลางของมัสยิดชามา ตัวสุสานมีลักษณะเป็นสี่เหลี่ยมจัตุรัสชั้นเดียว บริเวณทางเข้ามีบันไดหินอ่อนเตี้ย ๆ นำเข้าไปยังภายในของอาคาร บริเวณตรงกลางอาคารซึ่งเป็นที่ตั้งของหลุมฝังศพนักบุญ ตกแต่งครอบด้วยด้วยบุษบกทำเป็นงานไม้แกะสลักประดับโมเสกมุก โดยรอบของอาคารนั้นไม่ได้เป็นผนังทึบ แต่ใช้ "จาลี" หรือฉากหินแกะสลักอย่างวิจิตรพิศดารด้วยทรวดทรงเรขาคณิตอย่างกลมกลืนโดยรอบอาคารแทน
สุสานแห่งนี้ออกแบบโดยอิทธิพลจากมอโซเลียมในยุคต้นคริสต์ศตวรรษที่ 15 (สมัยสุลต่านแห่งคุชราต) นอกจากนี้ยังมีคันทวยทำด้วยหินอ่อนสลักเป็นทรวดทรงอ่อนช้อยคล้ายงู ซึ่งรองรับส่วนของชายคาโดยรอบ บริเวณซ้ายมือของสุสาน ทางทิศตะวันออกเป็นที่ตั้งของสุสานอีกแห่งหนึ่งสร้างจากหินทรายสีแดง โดยเป็นสุสานหลักของอิสลาม คาน ที่ 1 บุตรของชีคบัดรุดดิน คิชติ และหลานของชีคซาลิม คิชติ ซึ่งเคยเป็นนายพลประจำกองทัพโมกุลในรัชสมัยของสมเด็จพระจักรพรรดิชะฮันกีร์ ด้านบนของสุสานนั้นประดับยอดด้วยโดม และฉัตรีจำนวน 36 หลัง นอกจากนี้ยังเป็นที่ฝังศพของอีกหลายบุคคล บางสุสานนั้นไม่สามารถระบุได้ ซึ่งทั้งหมดล้วนเป็นผู้สืบตระกูลของชีคซาลิม คิชติ
ดิวัน-อิ-อัม
ดิวัน-อิ-อัม ท้องพระโรงกลางซึ่งพบได้ในเมืองสำคัญของอาณาจักรโดยทั่ว เพื่อใช้สำหรับประมุขของแคว้นประทับว่าราชการ ซึ่งสำหรับที่นี่ มีลักษณะเป็นหมู่อาคารโดยมีอาคารหลักทรงสี่เหลี่ยมผืนผ้าซึ่งเปิดสู่สนามหญ้ากว้างใหญ่บริเวณด้านหน้า ใกล้กันทางทิศตะวันตกเฉียงใต้เป็นที่ตั้งของที่ประทับของสุลต่านเตอร์กิก ซึ่งด้านในมีอ่างน้ำแบบเตอร์กิกอยู่
ประเทศนาอูรูในโอลิมปิกเยาวชนฤดูร้อน 2018
ประเทศนาอูรู เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาตินาอูรูเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศนาอูรูไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
ฟเตหปุระสีกรี
ลักษณะประชากร
ฟเตหปุระสีกรี มีประชากรทั้งสิ้น 28,754 คน ประกอบด้วยประชากรชายร้อยละ 53 และหญิงร้อยละ 47 มีอัตราการรู้หนังสือร้อยละ 46 (แบ่งเป็นชายร้อยละ 57 และหญิงร้อยละ 34) ซึ่งต่ำกว่าอัตราเฉลี่ยรวมของชาติที่ร้อยละ 59.50
ร้อยละ 19 ของประชากรทั้งหมดมีอายุต่ำกว่า 19 ปี
การคมนาคม
ฟเตหปุระสีกรี ตั้งอยู่ 39 กิโลเมตรจากเมืองอัคระ สนามบินที่ใกล้ที่สุดคือสนามบินกองทัพอากาศอัคระ (รหัส AGA) ตั้งอยู่ห่างไป 40 กิโลเมตร สถานีรถไฟที่ใกล้ที่สุดคือสถานีรถไฟฟเตหปุระสีกรี ตั้งอยู่ห่างจากใจกลางเมืองประมาณ 1 กิโลเมตร นอกจากนี้ยังสามารถใช้ถนนหลวงเพื่อเดินทางไปยังเมืองอัคระ และเมืองอื่น ๆ ได้ ผ่านทางรถประจำทางขนส่งอุตตรประเทศ (Uttar Pradesh State Road Transport Corporation) และยังมีแท็กซี่เอกชนต่าง ๆ ให้บริการด้วย
ชุดตัวอักษรซอกเดีย
ชุดตัวอักษรซอกเดีย พัฒนามาจากชุดตัวอักษรแอราเมอิก เริ่มใช้ครั้งแรกราว พ.ศ. 900 และใช้อย่างแพร่หลายเมื่อประมาณ พ.ศ. 1500 รูปแบบแรกของอักษร ใช้เขียนจดหมายและจารึก รูปแบบตัวโค้งของอักษรนี้ ใช้ในเอกสารทางวิชาการ เอกสารของราชสำนัก และคัมภีร์ทางพุทธศาสนา อักษรนี้เลิกใช้เมื่อราว พ.ศ. 1800 เขียนในแนวนอนจากขวาไปซ้าย หรือ ซ้ายไปขวาในแนวตั้ง รูปแบบดั้งเดิมไม่มีการเปลี่ยนรูปอักษรเมื่อเชื่อมต่อ แต่จะพบการเชื่อมต่อในอักษรยุคหลัง
ซามบะ
ซามบะ (са́мбо, Sambo) เป็นศิลปะการต่อสู้จากรัสเซีย คำว่า Sambo มาจากคำว่า SAMozashchita Bez Oruzhiya (แปลว่า "การป้องกันตัวโดยไม่ใช้อาวุธ") ซามบะได้รับการพัฒนาขึ้นในช่วงต้นคริสต์ทศวรรษ 1920 โดยวิคตอร์ สปีรีโดนอฟ และวาซีลี โอเชปคอฟ โดยทั้งคู่ได้ผสมผสานศิลปะการต่อสู้หลายแขนง เช่น ยูโด, ยิวยิตสู, มวยปล้ำ เพื่อใช้ฝึกทหารในกองทัพแดง ต่อมาในปี ค.ศ. 1938 อะนาโตลี ฮาร์ลัมปีเยฟ ลูกศิษย์ของโอเชปคอฟ ได้พัฒนาซามบะให้เป็นกีฬาการต่อสู้ ซามบะจึงมี 3 แขนงคือ Sport, Combat และ Freestyle องค์กรที่ทำหน้าที่ดูแลและจัดการแข่งขันซามบะคือ สหพันธ์ซามบะระหว่างประเทศ (FIAS)
โรแบร์โต เด แซร์บี
โรแบร์โต เด แซร์บี (Roberto De Zerbi; เกิด 6 มิถุนายน ค.ศ. 1979) เป็นอดีตนักฟุตบอลชาวอิตาลี ปัจจุบันเป็นหัวหน้าผู้ฝึกสอนของไบรตันแอนด์โฮฟอัลเบียนในพรีเมียร์ลีก ก่อนหน้านี้ เขาเคยคุมทีมเบเนเวนโตและซัสซูโอโลในอิตาลี และชัคตาร์ดอแนตสก์ในยูเครน
อาชีพผู้เล่น
เด แซร์บีเซ็นสัญญากับนาโปลีในเซเรียอาด้วยค่าตัว 2.5 ล้านยูโรใน ค.ศ. 2006
วันที่ 8 กุมภาพันธ์ ค.ศ. 2010 เขาถูกปล่อยยืมตัวให้แก่สโมสร Cluj ในลีกาอึนตึยของโรมาเนีย ก่อนที่จะย้ายไปถาวรเมื่อวันที่ 31 สิงหาคม ค.ศ. 2010 ด้วยสัญญาสามปี
ผู้เล่น
CFR Cluj
ผู้จัดการทีม
Foggia
ชัคตาร์ดอแนตสก์
เดอะเฟซ ซีซัน 1
เดอะเฟซ ซีซัน 1 (The Face Season 1) ได้เริ่มออกอากาศทางออนไลน์ในวันที่ 1 กุมภาพันธ์ 2013 และออกอากาศทางโทรทัศน์ในวันที่ 12 กุมภาพันธ์ 2013 ทางช่อง ออกซิเจน[En] โคโค โรชา, คาโรลินา คูโควา และ เนโอมี แคมป์เบลล์ ได้มาทำหน้าที่เป็นเมนเทอร์ในซีซันนี้ โดยมี ไนเกล บาร์เกอร์ ทำหน้าที่เป็นพิธีกร
ผู้ชนะในซีซันนี้คือ เดวีน อับดุลลาห์ วัย 21 ปี จาก เดอะบร็องซ์, นครนิวยอร์ก
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
ตารางการคัดออก
ทีมโคโค
ทีมคาโรลินา
ทีมเนโอมี
ปลาขิ้ง
ปลาขิ้ง หรือ ปลาขิ่ง ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีลำตัวแบนข้างเล็กน้อย หัวค่อนข้างโต ปากกว้างและริมฝีปากหนา มีหนวด 2 คู่ ตาโตอยู่ค่อนไปทางด้านบนของส่วนหัว ส่วนแก้มกว้างทำให้ส่วนหัวดูค่อนข้างสูง เกล็ดมีขนาดเล็กหลุดง่าย มีเกล็ดตามแนวเส้นข้างลำตัว 42-45 แถว ลำตัวสีเงินเจือชมพูอ่อน ๆ เหนือครีบอกมีแถบสีดำตามแนวตั้ง ครีบทุกครีบเป็นสีเหลืองอ่อน ปลายครีบหางมีแต้มสีแดงปนส้มทั้ง 2 แฉก
มีความยาวเต็มที่ไม่เกิน 40 เซนติเมตร เป็นปลาที่กินพืชน้ำและตะไคร่น้ำเป็นอาหาร มีพฤติกรรมอาศัยอยู่รวมกันเป็นฝูงขนาดเล็กในแหล่งน้ำไหล พบกระจายพันธุ์ในประเทศพม่า และแม่น้ำสาละวินซึ่งเป็นพรมแดนระหว่างไทยกับพม่า จัดเป็นปลาเพียงชนิดเดียวในสกุล Chagunius ที่พบได้ในประเทศไทย
ค้นพบครั้งแรกทางวิทยาศาสตร์ที่ห้วยแม่ละเมา บ้านแม่ละเมา อำเภอแม่สอด จังหวัดตาก ที่พิกัด 16°48’N, 98°44’E, โดยที่คำว่า Chagunius ดัดแปลงมาจากคำว่า "คากูนี (chaguni)" ซึ่งเป็นภาษาถิ่นที่เรียกปลาสกุลนี้ในรัฐพิหาร ประเทศอินเดีย และ baileyi ตั้งขึ้นเพื่อเป็นเกียรติแก่นักมีนวิทยาชาวอเมริกัน รีฟ เอ็ม. ไบเลย์
นิยมเลี้ยงเป็นปลาสวยงาม
ซัง เทียนเอ๋อ
ซังเทียนเอ๋อ (จีน:商天娥; พินอิน:Shāng Tiān'é; กวางตุ้ง:Soeng1 Tin1 Ngo4; อังกฤษ:Kiki Sheung) มีชื่อภาษาอังกฤษว่า กิกิ ซัง เป็นนักแสดงหญิงชาวฮ่องกง ที่อดีตเคยมีชื่อเสียงในยุค 80s มาจากบท "อาเคอ/เฉินหยวนหยวน" ในเรื่องอุ้ยเสี่ยวป้อ (เวอร์ชันเหลียงเฉาเหว่ย) โดยส่วนใหญ่แล้วสถานีโทรทัศน์ทีวีบีมักจะให้เธอได้เล่นเป็นตัวสมทบหรือนางรองในละครฟอร์มใหญ่ และเป็นนางเอกในละครฟอร์มเล็กแทน บทบาทที่เธอได้รับนั้นหลากหลาย แต่ส่วนใหญ่เธอมักจะได้เล่นเป็นตัวละครที่แกร่งนอกอ่อนในอยู่เสมอ เธอมีชื่อเสียงเป็นที่รู้จักพอสมควรในระดับเอเชีย แต่ในฮ่องกงเธออยู่ในฐานะอดีตนักแสดงหญิงคนหนึ่งที่โด่งดังในยุค 80s
ซังเทียนเอ๋อ เข้าสู่วงการบันเทิงอย่างเต็มตัว หลังจากจบหลักสูตรการแสดงของสถานีโทรทัศน์ทีวีบี ในรุ่นที่ 12 เมื่อปีพ.ศ. 2526 โดยประเดิมบทบาทตัวประกอบเล็ก ๆ ในละครโทรทัศน์เรื่องแรกในชีวิตการแสดงของเธอ คือเรื่อง มังกรหยก ภาค1 "(Legend of the Condor Heroes 1983)" (เวอร์ชัน หวงเย่อหัว-องเหม่ยหลิง) ซึ่งในช่วงแรก ๆ ที่เธอไต่เต้าอยู่นั้นเธอไม่ได้มีชื่อเสียงมากนัก เพราะยังเป็นแค่ตัวประกอบอยู่ หลังจากนั้นก็ขยับขึ้นมาเป็นตัวสมทบบ้างเป็นนางรองบ้างจนได้เป็นนางเอกบ้างในบางเรื่อง และเธอต้องใช้เวลาเกือบสองปีถึงเริ่มจะมีชื่อเสียงขึ้นมากับบทบาท "อาเคอ" ที่เธอได้ร่วมแสดงในผลงานดัง อย่างเรื่อง อุ้ยเสี่ยวป้อ เวอร์ชันเหลียงเฉาเหว่ย ที่ถูกสร้างในปีพ.ศ. 2527 ต่อมาเธอได้ร่วมแสดงในผลงานละครที่สร้างจากบทประพันธ์ดัง ๆ ในหลายต่อหลายเรื่อง ทำให้เธอมีชื่อเสียงเพิ่มขึ้น เช่น ตำนานอักษรกระบี่ เวอร์ชันในปีพ.ศ. 2530, เพ็กฮ่วยเกียม จอมดาบงูทอง หรือแม้กระทั่งละครเรื่อง ศึกอภินิหารเหมาซาน และ เลือดล้างแผ่นดิน เป็นต้น ซึ่งผลงานละครเหล่านี้ก็นำพาซึ่งความนิยมให้แก่ตัวเธอได้เป็นอย่างดี อีกทั้งเธอยังมีส่วนร่วมแสดงในละครยอดนิยมสูงสุดตลอดกาล อย่างเรื่อง คู่แค้นสายโลหิต กับบทบาททนายสาว ฝงเหม่ยซิน อีกด้วย นอกจากนี้เธอยังเคยมีรายชื่อ เข้าชิงนักแสดงสมทบหญิงยอดเยี่ยม ในปีพ.ศ. 2533 จากบทบาทสมทบที่เธอเล่นในภาพยนตร์เรื่อง จ้างคนดีมาเป็นคนเลว (Sentenced to Hang 1989) กับงานรางวัล ฮ่องกงฟิล์มอวอร์ด ครั้งที่ 9 (The 9th Hong Kong Awards)
ต่อมาเธอเริ่มมีปัญหาทางด้านสุขภาพส่งผลให้น้ำหนักตัวของเธอขึ้น ๆ ลง ๆ ทำให้เธอรับงานแสดงได้ไม่เต็มที่ เพราะเธอต้องพักรักษาตัว ซึ่งบางช่วงงานละครก็ขาดหายไปเป็นปี แล้วกลับเข้ามาเล่นอีก ทำให้ชื่อเสียงของเธอเริ่มลดลง ในปีพ.ศ. 2538 หลังจากที่ควบคุมน้ำหนักกลับมาได้เหมือนเดิม เธอได้ย้ายไปเป็นนักแสดงให้กับสถานีโทรทัศน์เอทีวี และแจ้งเกิดอีกครั้ง กับผลงานที่เธอได้ร่วมแสดงนำกับ เติ้ง ชุ่ยเหวิน ในละครเรื่อง ดรุณีรักนี้ไม่แปรเปลี่ยน ซึ่งถือได้ว่าบทบาทการแสดงของเธอในเรื่องนี้เป็นที่ชื่นชอบของผู้ชมละครมากที่สุดอีกเรื่องหนึ่งในชีวิตการแสดงของเธอ จากความสำเร็จของเธอในละครเรื่องนี้ทำให้เธอมีผลงานร่วมแสดงเด่น ๆ กับทางค่ายเอทีวี อีกหลายเรื่อง เช่น แผ่นดินรัก แผ่นดินเลือด, ท้าผีกัดข้ามศตวรรษ ภาค 2 และ ศึกเทพยุทธมังกรฟ้า เป็นต้น เธอแสดงละครให้กับทางค่ายเอทีวี จนถึงปีพ.ศ. 2546 ต่อมาได้ย้ายกลับไปเป็นนักแสดงให้กับทางค่ายทีวีบี ดังเดิม และมีบทบาทร่วมแสดงกับผลงานเด่น ๆ ในยุคหลัง ๆ ของทางค่ายทีวีบี เช่น ปมมรณะข้ามภพ, หมอใจเพชร, ลิขิตรักโฉมงามคู่, ไฟรัก เพลิงริษยา, เกมส์อาหารสู้ชีวิต และ ทีเด็ดแม่บ้านตลาดหุ้น เป็นต้น
ปัจจุบันเธอยังคงรับงานแสดงเป็นช่วง ๆ กับสถานีโทรทัศน์ทีวีบีและมีชีวิตครอบครัวที่มีความสุขกับสามี หลี่เหว่ยเฉิง (李偉誠) ซึ่งเป็นคนนอกวงการ โดยที่ทั้งคู่ไม่มีบุตรด้วยกัน
ประวัติ
ซังเทียนเอ๋อ เข้าเรียนในหลักสูตรการแสดงระยะสั้นของสถานีโทรทัศน์ทีวีบี รุ่นที่ 12 ซึ่งมีเพื่อนนักแสดงร่วมรุ่นเดียวกัน เช่น หลิวเจียหลิง, อู๋จวินหยู, หลันเจี๋ยอิง, เจิงหัวเชี่ยน, หลิวชิงหวิน, อู๋ฉีหัว และ เถาต้าหวี่ โดยใช้เวลาเรียนจนจบครึ่งปี หลังจากเรียนจบการแสดงเธอก็กลายเป็นนักแสดงทันที โดยในเดือนกุมภาพันธ์ปีพ.ศ. 2526 เธอได้เข้าร่วมแสดงในบทสาวใช้กับหลิวเจียหลิงในละครโทรทัศน์เรื่องแรกในชีวิตการแสดงของเธอ คือเรื่อง มังกรหยก ภาค1 "(Legend of the Condor Heroes 1983)" (เวอร์ชัน หวงเย่อหัว-องเหม่ยหลิง) และเป็นตัวประกอบในผลงานละครสากลเรื่อง เฉือนรักเฉือนคม ซึ่งเป็นผลงานละครในปีเดียวกัน
ถัดมาในปีพ.ศ. 2527 เธอได้เป็นตัวประกอบทั้งในละครเรื่อง ยุทธจักรชิงจ้าวบัลลังค์ (The Foundation 1984) และละครเรื่อง กระบี่เย้ยยุทธจักร (The Smiling, Proud Wanderer 1984) เวอร์ชันโจวเหวินฟะ ต่อมาเธอได้ขยับขึ้นมาเป็นนางเอกในละครสั้นแนวสากลเรื่อง สายใยรัก (Once Upon an Ordinary Girl 1984) โดยเธอได้มีโอกาสแสดงคู่กับซุปเปอร์สตาร์ อย่าง เลสลี่ จาง ซึ่งละครเรื่องนี้เป็นผลงานแจ้งเกิดของเธอ ทำให้เธอมีชื่อเสียงขึ้นมาในระดับหนึ่ง ต่อมาผลงานที่ทำให้เธอโด่งดังขึ้นมาเป็นอย่างมาก กับการร่วมแสดงในละครยอดฮิตแห่งปี เรื่อง อุ้ยเสี่ยวป้อ (The Duke of Mount Deer 1984) เวอร์ชันเหลียงเฉาเหว่ย กับการสวมบทบาทเป็น "อาเคอ" ซึ่งเป็นหนึ่งในเมียทั้ง 7 ของอุ้ยเสี่ยวป้อ หลังจากประสบความสำเร็จกับผลงานละครเรื่องนี้ ทำให้เธอกลายเป็นหนึ่งในนักแสดงหญิงยอดนิยมคนหนึ่งทันที
ในปีพ. ศ. 2528 เธอได้เข้าร่วมแสดงในละครกำลังภายในยอดนิยมชุดเรื่อง เพ็กฮ่วยเกียม จอมดาบงูทอง หรือ ดาบเลือดสะท้านแผ่นดิน (sword stained with royal blood 1985) ซึ่งละครเรื่องนี้ได้รับความนิยมเป็นอย่างดี ในเดือนสิงหาคม ผลงานที่เธอร่วมแสดงนำในละครอิงประวัติศาสตร์ฟอร์มใหญ่แห่งปี เรื่อง 3 ก๊ก ตอน ศึกสองแผ่นดิน (The Battlefield 1985) ซึ่งเธอได้ร่วมแสดงนำกับ สือซิ่ว, อู๋ฉีหัว และ เฉิน อวี้เหลียน อีกทั้งละครชุดเรื่องนี้ยังเป็นละครเรื่องสุดท้ายในชีวิตของดาราชื่อดัง องเหม่ยหลิง ที่ได้ร่วมแสดงอีกด้วย ซึ่งเนื้อเรื่องในละครเรื่องนี้เป็นการบอกถึงจุดสิ้นสุดของราชวงศ์ฉิน ที่พ่ายแพ้ในการสู้รบต่อราชวงศ์ฮั่น และในปีเดียวกันนั้นเธอได้เข้าร่วมแสดงในละครดังแห่งปีเรื่อง ขุนศึกตระกูลหยาง (The Yang's Saga 1985) ซึ่งเป็นละครที่สร้างขึ้นเป็นพิเศษในวาระครบรอบ 18 ปีของสถานีโทรทัศน์ทีวีบี
ปีพ.ศ. 2529 ในเดือนมกราคม ผลงานที่เธอได้ร่วมนำแสดงในซีรีส์แนวอภินิหารเรื่อง ศึกอภินิหารเหมาซาน (Brothers Under the Skin 1986) ซึ่งได้เล่นประกบกับ หวงเย่อหัว และเติ้งชุ่ยเหวิน ตามด้วยในเดือนตุลาคม ผลงานที่เธอได้เข้าร่วมแสดงในละครเรื่อง พลังหนุ่มใจเพชร (The Turbulent Decade 1986) และในเดือนธันวาคม กับละครสากลแนวตลกเรื่อง ผมเป็นโสดนะครับ (A Taste of Bachelorhood 1986) ได้ทำการออกอากาศในฮ่องกง
ในปีพ.ศ. 2530 ประเดิมบทบาทที่ร่วมแสดงในละครชุด อ้อมอกแม่ (the seasons 1987) ตามด้วยละครสากลแนวชีวิตเรื่อง สุภาพบุรุษเดินดิน (The Making Of A Gentleman 1987) และละครสากลแนวแอ็คชั่น เรื่อง หน่วยฉลามขาว ล่าล้างทรชน (Operation Sharkhunt 1987) ตามด้วยผลงานฟอร์มใหญ่แห่งปี อย่างเรื่อง ตำนานอักษรกระบี่ (The Legend of the Book and the Sword 1987) ที่มีนักแสดงชั้นนำมาร่วมแสดงด้วยกันอย่างมากมาย
ปีพ.ศ. 2531 เธอได้มีโอกาสร่วมแสดงกับ หลี่เหลียงเหว่ย, หวงเย่อหัว, กัวฟู่เฉิง และ หลิวชิงหวิน ในละครฟอร์มใหญ่ยักษ์แห่งปีเรื่อง ศึกน้องพระเยซูสะท้านแผ่นดิน "(Twilight of a Nation 1988)" และผลงานฟอร์มใหญ่อีกเรื่อง คือ ศึกชิงบัลลังก์ (Bing Kuen 1988) ที่ร่วมแสดงกับ หลีหมิง และ เส้า เหม่ยฉี
ปีพ.ศ. 2532 เธอมีผลงานร่วมแสดง ในละครสากลที่ติดท็อป 10 เรตติ้งสูงสุดตลอดกาลของฮ่องกงเรื่อง คู่แค้นสายโลหิต (Looking Back in Anger 1989) ที่เธอสวมบทบาทเป็นทนายสาว ฝงเหม่ยซิน ซึ่งเธอแสดงเป็นตัวละครตัวนี้ออกมาได้ดีเกินคาด ถึงแม้ว่าจะมีบางกระแสจากผู้ชมที่วิจารณ์ในเรื่องน้ำหนักตัวของเธอที่เพิ่มขึ้นในช่วงเวลานั้นก็ตาม
ปีพ.ศ. 2533 เธอร่วมแสดงในละครเรื่อง ตะวันทอแสง (When the Sun Shines 1990) และมีผลงานเด่น ๆ ตามมาคือ เรื่อง ศึกชิงเจ้าปฐพี (Sword Of Defence 1990) และละครตลกดราม่า เรื่อง สามี...ขี้จุ๊ (失職丈夫 1990) เป็นต้น
และในปีพ.ศ. 2534 ละครโทรทัศน์เรื่องท้าย ๆ ก่อนที่เธอจะห่างหายไปจากวงการละคร คือเรื่อง เรื่องเล่า...คดีเร้นลับ (The Crime File 1991) และละครเรื่อง คุณพ่อ...ยังโสด (未婚爸爸 1991) หลังจากนั้นเธอก็ไม่มีผลงานละครออกมาให้ได้ชมอีกเลย ว่ากันว่าเธอมีปัญหาเรื่องสุขภาพ
จนกระทั่งในปีพ.ศ. 2537 เธอกลับมาอีกครั้งกับบทบาทที่เธอได้ร่วมแสดงในละครชุดแนวสากลฟอร์มใหญ่แห่งปี เรื่อง จอมบงการ (Instinct 1994) ที่มีนักแสดงชั้นนำมากมายมาร่วมงานกัน อย่าง เจิ้งเส้าชิว, เจิ้ง อี้เจี้ยน, กั๋วจิ้งอัน,จูเจียง, เฉิน สงหลิง และ กัวอ้ายหมิง นำแสดง และตามด้วยผลงานในปีถัดมา คือเรื่อง กามเทพจอมจุ้น (A GOOD MATCH FROM HEAVEN 1995) หลังจากละครเรื่องนี้ เธอได้ย้ายไปอยู่กับทางสถานีโทรทัศน์เอทีวี
ในปีพ.ศ. 2539 เธอมีผลงานดังกับทางค่ายเอทีวีหลายเรื่อง โดยประเดิมเรื่องแรกนั้น เธอได้ร่วมแสดงนำกับอดีตเพื่อนร่วมค่ายทีวีบี ที่ได้ย้ายมาอยู่ค่ายเอทีวี เช่นกันอย่าง เติ้ง ชุ่ยเหวิน กับละครเรื่อง ดรุณีรักนี้ไม่แปรเปลี่ยน (I Have a Date With Spring 1996) ซึ่งเป็นผลงานละครแนวคอมเมดี้ ที่ได้รับความนิยมมากเรื่องหนึ่งของทางค่ายเอทีวี และบทบาทของเธอในละครเรื่องนี้ถือได้ว่าเป็นผลงานที่ถูกจดจำมากที่สุดเรื่องหนึ่งของเธอ ตามด้วยละครฟอร์มใหญ่เรื่อง แผ่นดินรัก แผ่นดินเลือด (the good old days 1996) ที่ได้รับความนิยมเช่นกัน ต่อด่วยละครเรื่อง ท้าผีกัดข้ามศตวรรษ ภาค 2 (Vampire ExpertII 1996) ที่เธอได้เป็นนางเอกเต็มตัว เธอมีผลงานกับทางสถานีโทรทัศน์เอทีวี จนถึงปีพ.ศ. 2546 เธอได้ย้ายกลับไปอยู่ค่ายทีวีบี อย่างเดิม
ปีพ.ศ. 2547 เธอได้กลับมาร่วมงานกับสถานีโทรทัศน์ทีวีบี อีกครั้ง โดยประเดิมบทบาทเด่นในละครเรื่อง ปมมรณะข้ามภพ (To Get Unstuck In Time 2004) ทำให้เธอได้รับความสนใจอีกครั้ง ตามด้วยละครเรื่อง วอลเล่ย์บอลสื่อรัก (Sunshine Heartbeat 2004) และ หมอใจเพชร (The Last Breakthrough 2004) นับตั้งแต่นั้นเป็นต้นมา เธอก็ได้ร่วมแสดงในผลงานเด่น ๆ กับทางค่ายทีวีบีมากมาย มาจนถึงปัจจุบัน
ชีวิตส่วนตัว
ในอดีต ซังเทียนเอ๋อ เป็นนักแสดงหญิงทรงเสน่ห์คนหนึ่ง ถึงเธอจะไม่ใช่คนสวยจัด ในสายตาของใครหลายคนก็ตาม แต่เธอก็เคยมีข่าวถึงความสัมพันธ์รักกับดาราชายชื่อดังในยุคสมัยนั้น มาแล้วหลายต่อหลายคน เช่น เลสลี่ จาง, อู๋ฉี่หัว (吴启华) และ เถาต้าหวี่ (陶大宇) มีทั้งที่เป็นข่าวลือและที่เป็นเรื่องจริง ระหว่างเธอกับเสลลี่จาง นั้นว่ากันว่าเป็นกลยุทธ์ทางการตลาดของสถานีโทรทัศน์ทีวีบี (ที่มักจะใช้นักแสดงที่มีชื่อเสียงโด่งดังอยู่แล้วมาผลักดันนักแสดงที่ยังไม่เป็นที่รู้จักมากนักให้มีชื่อเสียงขึ้นมา โดยการสร้างข่าวให้เป็นที่สนใจ) ที่ใช้ในการโปรโมตละครที่ทั้งคู่เล่นร่วมกัน แต่...ความสัมพันธ์รักระหว่างเธอกับอู๋ฉี่หัว และ เถาต้าหวี่ นั้นเธอเคยคบหาดูใจกับนักแสดงทั้งสอง จริง ๆ แต่ทว่าก็ไปไม่รอดจนต้องเลิกลากันไป และเธอก็ครองโสดอยู่นาน
เกร็ดเล็กเกร็ดน้อย
ครั้งหนึ่งภายหลังการเสียชีวิตของ องเหม่ยหลิง ซังเทียนเอ๋อ เคยให้สัมภาษณ์กับสื่อและตำหนิ ชิเหม่ยเจิน ที่มีส่วนไม่มากก็น้อยที่ทำให้ องเหม่ยหลิง ต้องเสียใจและจบชีวิตลง
ซังเทียนเอ๋อ เธอกล่าวอย่างตรงไปตรงมาและต้องการเรียกร้องความยุติธรรมให้กับ องเหม่ยหลิง ต่อมา เหมียวเฉียวเหว่ย (แฟนของชิเหม่ยเจิน) ไม่พอใจกับคำพูดของ ซังเทียนเอ๋อ มากและได้มีการพูดคุยกับทางทีวีบี จนมีข่าวว่า ซังเทียนเอ๋อ จะถูกทีวีบีแช่แข็งหลายปี และ ชิเหม่ยเจิน ได้เข้ามาแทนที่เธอในกลุ่ม 7นางฟ้าทีวีบีแห่งยุค 80s แต่อย่างไรก็ตาม ทีวีบี ก็ไม่ได้แช่งแข็ง ซังเทียนเอ๋อ แบบที่ หลิวเต๋อหัว โดน เพียงแต่ซ่อนเธอจากการโปรโมท และลดบทบาทในละครที่เธอร่วมแสดงลง จะเห็นได้ว่าช่วงกลางปีพ.ศ. 2528-2529 (1985-1986) เธอยังคงมีผลงานหลายเรื่อง เพียงแต่(ส่วนใหญ่)บทบาทของเธออาจจะไม่โดดเด่นเท่าที่ควร
สถานีโทรทัศน์ทีวีบี
(พ.ศ. 2526) (พ.ศ. 2527) (พ.ศ. 2528) (พ.ศ. 2529) (พ.ศ. 2530) (พ.ศ. 2531) (พ.ศ. 2532) (พ.ศ. 2533) (พ.ศ. 2534) (พ.ศ. 2537) (พ.ศ. 2538) (พ.ศ. 2547) (พ.ศ. 2548) (พ.ศ. 2548) (พ.ศ. 2549) (พ.ศ. 2551)
สถานีโทรทัศน์เอทีวี
(พ.ศ. 2539) (พ.ศ. 2543)
กีฬาแห่งชาติ ครั้งที่ 47
กีฬาแห่งชาติ ครั้งที่ 47 (47th Thailand National Games) หรือเป็นที่รู้จักในนาม ศรีสะเกษเกมส์ เป็นมหกรรมกีฬาระดับชาติสำหรับประชาชนทั่วไป ควบคุมโดยการกีฬาแห่งประเทศไทย ซึ่งจัดขึ้น ณ จังหวัดศรีสะเกษ จัดขึ้นระหว่างวันที่ 5 - 25 มีนาคม พ.ศ. 2565
จังหวัดศรีสะเกษได้เป็นเจ้าภาพกีฬาแห่งชาติ ครั้งที่ 47 ในปี พ.ศ. 2563 เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งที่สองที่จังหวัดศรีสะเกษได้เป็นเจ้าภาพกีฬาแห่งชาติ หลังจากที่เคยเป็นเจ้าภาพในกีฬาแห่งชาติ ครั้งที่ 30 เมื่อปี พ.ศ. 2540
เมื่อวันที่ 7 ตุลาคม พ.ศ. 2564 ในการประชุมคณะกรรมการกีฬาจังหวัดศรีสะเกษ โดยการประชุมในครั้งนี้ ได้มีกำหนดวันจัดการแข่งขันกีฬาแห่งชาติ ครั้งที่ 47 เป็นช่วงระหว่างวันที่ 5 มีนาคม ถึง 25 มีนาคม พ.ศ. 2565
การคัดเลือกเจ้าภาพ
ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557 การกีฬาแห่งประเทศไทย ได้มีมติให้จังหวัดศรีสะเกษ เป็นเจ้าภาพกีฬาแห่งชาติ ครั้งที่ 47 นอกจากนี้ยังมีมติให้ จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32, จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33 และจังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34
ชนิดกีฬาที่แข่งขัน
ในครั้งนี้กีฬาที่แข่งขันทั้งหมด 56 ชนิดกีฬา ประกอบไปด้วย กีฬาสากล จำนวน 51 กีฬา และกีฬาสาธิต จำนวน 5 ชนิดกีฬา •
•
• 20px
• * ในร่ม
• * ชายหาด
งูเส้นด้ายบาร์เบโดส
งูเส้นด้ายบาร์เบโดส (Barbados threadsnake; ) เป็นงูเส้นด้ายตาบอดสปีชีส์หนึ่งในวงศ์ Leptotyphlopidae เป็นงูขนาดเล็กที่สุดในโลก พบเฉพาะในเกาะในแคริบเบียนของประเทศบาร์เบโดส
อนุกรมวิธานและศัพทมูล
งูชนิดนี้ได้รับการบรรยายและระบุแยกตัวเป็นสปีชีส์ในปี ค.ศ. 2008 โดย เอส. แบลร์ เฮดเจส (S. Blair Hedges) นักชีววิทยาจากมหาวิทยาลัยเพนซิลเวเนียสเตต เฮดเจสตั้งชื่อเป็นเกียรติแก่ภรรยาของเขา คาร์ลา แอนน์ เฮสซ์ (Carla Ann Hass) นักวิทยาสัตว์เลื้อยคลานและสัตว์สะเทินน้ำสะเทินบก ผู้เป็นส่วนหนึ่งของทีมสำรวจ ตัวอย่างของงูชนิดนี้อยู่ในชุดสะสมอ้างอิงในพิพิธภัณฑ์ประวัติศาสตร์ธรรมชาติลอนดอนและในพิพิธภัณฑ์ในรัฐแคลิฟอร์เนีย แต่ถูกระบุผิดเป็นชนิดที่พบในมาร์ตีนิกซึ่งเป็นเกาะในแคริบเบียนเกาะอื่นเท่านั้น
เมื่อตีพิมพ์ในเดือนสิงหาคม ค.ศ. 2008 L. carlae ถูกระบุว่าเป็นงูที่มีขนาดเล็กที่สุดในโลก ตัวอย่างทางวิทยาศาสตร์แรกที่จับโดยทีมวิจัยพบใต้ก้อนหินในป่า งูเป็นความคิดเกี่ยวกับความใกล้เคียงของขีดจำกัดต่ำสุดของขนาดที่กำหนดด้วยการคัดสรรทางธรรมชาติ ดังนั้น งูเด็กต้องการที่จะไปถึงขนาดเล็กที่สุดเพื่อให้เหมาะสมกับการหาอาหาร
ลักษณะ
ความยาวโดยเฉลี่ยของ Leptotyphlops carlae ที่โตเต็มที่ประมาณ 10 ซม. (4 นิ้ว) ตัวอย่างขนาดใหญ่ที่สุดที่พบวัดได้ 10.4 ซม. (4.09 นิ้ว) อาจกล่าวได้ว่างูเป็นเหมือนดัง "เส้นสปาเก็ตตี้ผอมๆ" รูปบนแสดงถึงงู L. carlae บนเหรียญ 25 เซ็นต์ที่มีเส้นผ่าศูนย์กลาง 24.26 มม. (0.955 นิ้ว) ชนิดตัวอย่างมีน้ำหนัก 0.6 กรัม
คาดกันว่าอาหารหลักของ L. carlae คือปลวก มด และหนอน งูเส้นด้ายออกลูกเป็นไข่ ตัวเมียจะวางไข่ครั้งละ 1 ฟอง ซึ่งไข่จะมีขนาดใหญ่มากเมื่อเทียบกับขนาดตัว ลูกงูที่ฟักออกมาจะมีความยาวเป็นครึ่งหนึ่งของแม่
สปีชีส์ของงูขนาดเล็ก เช่น L. carlae จะมีลูกงูเกิดใหม่ที่มีขนาดใหญ่มากเมื่อเทียบสัดส่วนกับงูที่โตเต็มที่เมื่อเปรียบเทียบกับสปีชีส์ของงูขนาดใหญ่ ตามลักษณะทางชีววิทยานี้ งูที่มีขนาดเล็กมากๆ มีแนวโน้มว่าจะมีลูกงูที่มีสัดส่วนใหญ่โตมหาศาลเมื่อเทียบกับงูที่โตเต็มที่ เมื่อเปรียบเทียบกับงูชนิดอื่น งูตัวเล็กๆจะวางไข่เพียงฟองเดียว ซึ่งไข่จะมีขนาดใหญ่มากเมื่อเทียบกับขนาดตัวของแม่งู ซึ่งอาจแสดงให้เห็นว่า มีขีดจำกัดของขนาดสำหรับงูที่มีอัตราการรอดต่ำ ที่เกิดจากสรีรวิทยาภายใน หรือเหตุผลในการแข่งขันภายนอก
มาริโอ (แฟรนไชส์)
มาริโอ(อังกฤษ: Mario; ) เป็นแฟรนไชส์เกี่ยวกับเกมที่โด่งดังมากในในโลกซึ่งปัจจุบันได้ดังทั่วโลกโดยเริ่มแฟรนไชส์ตั้งแต่เกมดองกีคอง โดยมีตัวละครที่มีชื่อว่ามาริโอในเกมต่างๆนอกจากนี้ยังมีตัวละครอย่างอื่นอีกมากมายอยู่ในเกมเหล่านั้นด้วยเช่นลุยจิ ดองกีคอง โยชิเป็นต้น
กีฬาแห่งชาติ ครั้งที่ 47
ชนิดกีฬาที่แข่งขัน
กีฬาสาธิต •
มาริโอ (แฟรนไชส์)
ตัวละครในเกมมาริโอ
ตัวละครในแฟรนไชส์มาริโอมีตัวละครเอกดังนี้ มาริโอ ลุยจิ เจ้าหญิงพีช โท้ด ดองกีคอง โยชิและตัวละครรองและตัวละครร้ายอีกมากมาย
ซีรีส์ซูเปอร์สแมชบราเธอร์ส
ซีรีส์ซูเปอร์สแมชบราเธอร์สเป็นซีรีส์เกมเกี่ยวกับการต่อสู้ 4 คนโดยเอาตัวละครจากนินเทนโดมาต่อสู้กันโดยใช้ด่านแต่ละเกมเป็นฉากประกอบ
พาวเวอร์อัพ
มาริโอมีไอเทมใช้ ซึ่งทำให้เขามีพลังหลากหลาย และแตกต่างกันไปตามเกม พาวเวอร์อัพชิ้นแรกที่มาริโอใช้คือค้อนในเกมดองกีคอง
ซูเปอร์มาริโอบราเธอร์ส เปิด ตัวพาวเวอร์อัพ 3 ชิ้นที่กลายมาเป็นแกนหลักของซีรีส์ โดยเฉพาะในเกม 2 มิติ ได้แก่ เห็ดซูเปอร์ ที่ทำให้มาริโอตัวใหญ่ขึ้น ดอกไม้ไฟ ที่ทำให้มาริโอปาลูกไฟได้ และสตาร์แมน ที่ช่วยให้มาริโอเป็นอมตะได้ชั่วคราว ตามประวัติของซีรีส์มาริโอ มีเห็ดพาวเวอร์อัพหลากหลายชนิด เช่น เห็ด 1-อัพ ที่เพิ่มชีวิตใหม่ให้มาริโอ เห็ดพิษ ที่ทำให้มาริโอตัวหดหรือถึงตาย เห็ดเมกะ ทำให้ตัวมาริโอใหญ่ขึ้น และเห็ดมินิ ที่ทำให้มาริโอตัวหดลง
พาวเวอร์อัพที่ปรากฏซ้ำตลอดทั้งแฟรนไชส์คือไอเทมที่ทำให้มาริโอบินได้ ชิ้นแรกเปิดตัวในเกม ซูเปอร์มาริโอบราเธอร์ส 3 พาวเวอร์อัพชิ้นหนึ่งที่เรียกว่า ซูเปอร์ใบไม้ ซึ่งทำให้มาริโอใส่ชุดแร็คคูน ขณะที่แหล่งอื่นเรียกมันว่า ชุดทานูกิ (เป็นการแปลงการสะกดจากคำว่า ทานุกิ) และทำให้มาริโอบินได้หรือกลายเป็นรูปปั้น ในเกมซูเปอร์มาริโอเวิลด์ ไอเทมเรียกว่า ผ้าคลุมขนนก ทำให้มาริโอใส่ผ้าคลุม มีแครอทที่ทำให้มาริโอมีหูกระต่ายทำให้เขาบินได้ และในเกมซูเปอร์มาริโอ 64 มาริโออาจได้รับไอเทมเรียกว่า หมวกปีก ทำให้เขาบินได้เช่นกัน เกมซูเปอร์มาริโอซันไชน์ เปิดตัวอุปกรณ์พ่นน้ำชื่อ F.L.U.D.D. ทำให้มาริโอพ่นน้ำและบินได้ด้วย
เกมซูเปอร์มาริโอกาแล็กซี เปิดตัวพาวเวอร์อัพชนิดใหม่ เช่น เห็ดผึ้ง ที่เปลี่ยนมาริโอเป็นผึ้งและทำให้บินได้ชั่วคราว เห็ดบู ที่เปลี่ยนมาริโอเป็นผี และทำให้เขาล่องลอยและเดินทะลุกำแพงได้ เห็ดสปริง ที่สอดตัวมาริโอลงไปในสปริง ทำให้เขากระโดดสูงขึ้น และดอกไม้น้ำแข็ง ที่ทำให้ผู้เล่นเดินบนน้ำหรือลาวาได้ชั่วคราวโดยไม่จมหรือบาดเจ็บ เกมซูเปอร์มาริโอกาแล็กซี 2 เปิดตัวพาวเวอร์อัพเพิ่มขึ้นเทียบเคียงไปกับซูเปอร์มาริโอกาแล็กซี เช่น ดอกไม้ก้อนเมฆ ทำให้มาริโอสร้างชานชาลากลางอากาศ และมาริโอหิน ที่แปลงร่างมาริโอเป็นหินก้อนใหญ่สำหรับทำลายเกราะกำบัง เกมนิวซูเปอร์มาริโอบราเธอร์สวี เพิ่มเติมดอกไม้น้ำแข็ง ทำให้มาริโอยิงก้อนน้ำแข็งและแช่แข็งศัตรูได้ชั่วคราว และยังเปิดตัวเห็ดใบพัด ทำให้เขาบินได้ รวมถึงชุดเพนกวิน ทำให้มาริโอเดินบนน้ำแข็งได้ง่ายขึ้นและว่ายน้ำได้นอกจากยิงน้ำแข็งได้ด้วย เกมซูเปอร์มาริโอ 3ดีแลนด์ เปิดตัวดอกไม้บูมเมอแรง ทำให้มาริโอโยนบูมเมอแรงไปยังศัตรูใกล้ตัว และใบไม้รูปปั้น ทำให้มาริโอกลายเป็นรูปปั้น ในเกมนิวซูเปอร์มาริโอบราเธอร์สยู เปิดตัวผลโอ๊กซูเปอร์ แปลงร่างมาริโอเป็น กระรอกบิน ทำให้เขาบินร่อนและเกาะกำแพงได้ด้วย ส่วนในซีรีส์มาริโอปาร์ตีได้มีพาวเวอร์อัพประกอบซึ่งทุกตัวละครในแฟรนไชส์มาริโอสามารถใช้พาวเวอร์อัพได้ทำให้มีความสนุกสนานมากขึ้น
สื่ออื่นๆ
นอกจากนี้มาริโอก็จะมีสื่ออืนๆนอกจากเกมด้วยเพราะว่าความโด่งดังของมาริโอ
การ์ตูน
นี่คือรายชื่อการ์ตูนของมาริโอที่ไม่แน่ชัดว่าได้ฉายในประเทศไทยมาก่อนหรือไม่แต่ได้ฉายในต่างประเทศแล้ว
สิ่งของต่างๆ
เนื่องจากความโด่งดังจึงมีการผลิตเครื่องเล่นเกมลายมาริโอและเครื่องใช้อื่นๆอีกมากมาย